ବେଞ୍ଜାଟ୍ରପିନ ଏକ ଔଷଧ ଯାହା ଡିସଟୋନିଆ ଓ ପାର୍କିନସୋନିଜ୍ମ ଭଳି ବେମାରୀମାନଙ୍କରରେ ହେଉଥିବା ଚଳନ ଅସୁବିଧାର ଚିକିତ୍ସା ପାଇଁ ବ୍ୟବ‌ହୃତ ହୁଏ । ଟାର୍ଡିଭ୍ ଡିସ୍କିନେସିଆ ପାଇଁ ଏହା ଉପଯୋଗୀ ନୁହେଁ  ଏହା ପାଟିରେ ଦିଆଯାଏ ବା ଶିରାଭ୍ୟନ୍ତରରେ କିମ୍ବା ମାଂସପେଶୀରେ ଇଞ୍ଜେକ୍ସନଦ୍ୱାରା ନିଆଯାଏ  ଦୁଇ ଘଣ୍ଟା ମଧ୍ୟରେ ଉପଶମ ଦେଖାଯାଏ ଏବଂ ଦଶ ଘଣ୍ଟା ପର୍ଯ୍ୟନ୍ତ ରହିଥାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି, ଅସ୍ପଷ୍ଟ ଦୃଷ୍ଟି, ବାନ୍ତି, ଏବଂ କୋଷ୍ଠକାଠିନ୍ୟ ଅନ୍ତର୍ଭୁକ୍ତ  ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ୟୁରିନାରି ରିଟେନସନ, ହାଲୁସିନେସନ୍, ହାଇପରଥର୍ମିଆ ଏବଂ ସମନ୍ୱୟ ସମସ୍ୟା ହୋଇପାରେ  ଗର୍ଭାବସ୍ଥାରେ କିମ୍ବା ସ୍ତନ୍ୟପାନ ସମୟରେ ବ୍ୟବହାର ସୁରକ୍ଷିତ କି ନାହିଁ ତାହା ଅସ୍ପଷ୍ଟ ରହିଛି। ବେଞ୍ଜାଟ୍ରପିନ ଏକ ଆଣ୍ଟିକଲିନର୍ଜିକ ଔଷଧ ଯାହା ମସ୍କାରିନିକ ଆସେଟାଇଲକଲିନ ରିସେପ୍ଟରର କାର୍ଯ୍ୟକୁ ଅବରୋଧ କରି କାର୍ଯ୍ୟକ୍ଷନ ହୋଇଥାଏ । ଯୁକ୍ତରାଷ୍ଟ୍ରରେ ୧୯୫୪ ମସିହାରେ ଚିକିତ୍ସାରେ ବ୍ୟବହାର ପାଇଁ ବେଞ୍ଜାଟ୍ରପିନ ଅନୁମୋଦିତ ହୋଇଥିଲା। ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ। ଯୁକ୍ତରାଷ୍ଟ୍ରରେ ହୋଲସେଲ ମୂଲ୍ୟ ମାସକୁ ପ୍ରାୟ ୬ ଡଲାର ଅଟେ । ୨୦୧୭ରେ, ଏହା ଯୁକ୍ତରାଷ୍ଟ୍ରରେ ୨୨୬ତମ ସାଧାରଣ ପ୍ରେସକ୍ରିପସନ ଔଷଧ ଥିଲା ଯେଉଁଥିରେ ଦୁଇ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା। ଏହା ଅନ୍ୟମାନଙ୍କ ମଧ୍ୟରେ କୋଜେଣ୍ଟିନ୍ ବ୍ରାଣ୍ଡ ନାମରେ ବିକ୍ରି ହୁଏ 